CHO ส่งมอบรถ “Mobile CT Scan” โรงพยาบาลจุฬาฯ
CHO ส่งมอบรถ “Mobile CT Scan” เคลื่อนที่คันแรกในเอเชีย ให้โรงพยาบาลจุฬาภรณ์
CHO ส่งมอบรถ “Mobile CT Scan” เคลื่อนที่คันแรกในเอเชีย ให้โรงพยาบาลจุฬาภรณ์
12 ก.ค. 2565

บริษัท ช ทวี จำกัด (มหาชน) หรือ CHO ร่วมกับ ราชวิทยาลัยจุฬาภรณ์,บริษัท วิทย์มงคล จำกัด และบริษัท ยีอีเมดิคอล ซีสเต็ม (ประเทศไทย) จำกัด ซึ่งเป็นกลุ่มองค์กรความร่วมมือในการคิดค้น ประดิษฐ์ และพัฒนารถบริการเคลื่อนที่แบบพิเศษ ที่สนับสนุนบริการทางการแพทย์ ให้บริการกับสาธารณะในสถานการณ์ต่างๆ ในประเทศ ส่งมอบรถ  CT Scan เคลื่อนที่ คันแรกในเอเชีย ให้แก่ โรงพยาบาลจุฬาภรณ์
ทั้งนี้เพื่อนำไปให้บริการนอกโรงพยาบาล หรือ ตั้งศูนย์ CT scan เฉพาะกิจหรือจุดรับโรคระบาดหนัก ภายในรถถูกออกแบบและผลิต ใช้เป็นห้องปฏิบัติการ นอกจากมีเครื่อง CT SCAN ความเร็วสูงทำงานร่วมกับระบบ AI แล้ว ยังมีระบบ Negative pressure and UVC Light Disinfection เพื่อความปลอดภัยของผู้ใช้บริการและบุคลากรทางการแพทย์ ซึ่งได้รับการออกแบบและผลิตตามหลักสากล และได้รับการขึ้นทะเบียนอนุสิทธิบัตร ภายใต้ชื่อ “Mobile CT Scan : Ai System” กับกรมทรัพย์สินทางปัญญา เป็นที่เรียบร้อยแล้ว